Bedriften ble etablert i 1948 av Kjell Steinsvik, tidligere redaktør i Romsdals Budstikke. Bedriften het da Hustad Bruk, med datterselskapene Hustad Jord samt Hustad Kalk og Marmor. Steinsviks engasjementet hadde bakgrunn i Ytre Romsdalshalvøyas Jorddyrkings- og Jernbanekomite. Komiteen arbeidet for å dyrke opp de store myrflatene ytterst på halvøya, de mente at dekar myr i Hustad-området (i Fræna) kunne dreneres til åkerjord. Ideen var å bruke den kalkforekomsten i området til å gjøre den sure myrjorda grøderik. Hustad Bruk ble stiftet i 1948 med datterselskapene Hustadjord AS og Hustad Kalk og Marmor AS. Kjell Steinsviks sønn Stein Sturla Steinsvik tok over driften i 1965. Virksomheten utviklet seg positivt og ble snart ledende i Nord-Europa på knuste marmorgranulater som ble brukt i bygningsindustrien. I 1970 startet man produksjon av nye fyllstoffer til puss, sparkel og maling.